Miyar Shuwaka
Miyar Shuwaka Sananniyar miyace a kasar hausawa wanda take da matukar amfani

Yanda Akeyin Miyar 
Abubuwan da za a bukata

•        Ganyen Shuwaka

•        Manja

•        Naman shanu

•        Kayan ciki

•        Kifi banda

•        Danyen kifin karfasa

•        Magi

•        Kori

•        Kifin ‘cryfish’

•        Attarugu

Hadi

A kankare fatar danyen kifin karfasa sannan a dora a wuta hade da magi da ruwa sannan a dafa har sai ya yi laushi sosai sannan a sauke. A cire kashin cikin kifin gaba daya, sannan a zuba a turmi a daka shi har sai ya yi laushi sannan a kwashe a ajiye a gefe.

A wanke naman shanu da kayan ciki a dora a kan wuta da gishiri kadan. Sannan a wanke bandar kifi a cikin ruwan zafi a cire kayar kifin.

Bayan naman da kayan cikin sun nuna sannan a zuba su a cikin tukunya tare da bandar kifin da kifin ‘cryfish’ da kuma dakakken kifinkarfasar. Sannan a dora wankakkiyar shuwaka a wuta da jajjagen attarugu da kori.

Sannan a gauraya su a zuba magi da manja. Idan ganyen shuwakar ya nuna sai a sake gauraya girkin a sauke. Za a iya hada wannan irin miyar da kowane irin tuwo.

Amfanin Miyar 
Shuwaka wata ciyawace mai launin kore(greenish) wacce take girma a sassa daban daban a kasashen Nahiyar Afrika dama wasu a nahiyar Turai zuwa wasu yankuna na kasashen Larabawa (Arabs countries). A harshen Turanci ana kiranta da suna BITTER LEAF,su kuma Yarbawa suna ambatonta da suna EWERU,a yayinda kabilar Igbo suke yi mata laqabi da suna  ONUGBU.

Komai na wannan ciyawar daci ke dashi kama daga ganyenta (leaves),saiwarta(roots) da itaciyarta waton (stem).

Kabilar Igbo suna amfani da ganyen su yi abinci musamman miya

,su kuma Yarbawa sun dauki shiwaka a mastsayin magani wanda suka tarar kakanninsu na amfani da ita tun azal.

A kasar Hausa musamman a arewacin Najeriya,mata masu jego su suka fi yawan amfani da shiwaka da mata masu shayarwa.

Bisako amfanin wannan ciyawar ya fi gaban a nanata bawai ga mata kadaiba harta ma ga maza.Da dama abinda wasu suka dauki shiwaka kayan matane kawai.A dalili da haka yasa na zurfafa bincike akan shiwaka da kuma yin rubutu na musamman akan alfanon da take da shi ga lafiyar al'umma.

Wannan ciyawar kamar yanda nace kusan komai nata daci ke gare shi,wanda hakan na karantar damu cewa rayuwa fa daci ke gareta.Mutanen da sun fi son abu mai daci fiye da abubuwan dake da zaki ,a yayinda mutanen wannan zamanin suka fi bukatar shan kayan zaki da maiko kawai wanda shi yasa ga cutukka nan birjit a cikin al 'umma domin mafiyawan cutukan dake damuwarmu nada alaqa da abincin da muke ci.mun fi son mu ci biskit da chocolate mu sha yoghurt mu kwankwadi coke da ice cream.

Dukda yake yawan shan abu mai daci nada illa ga jiki musamman ga hanta(liver) sai dai kuma dacin dake ga shiwaka baya illata jiki asali maganine na musamman ga jiki.Na sha jin kareri kan shuwaka na illata jiki dan daci ke gareta,wannan ba gaskiya bane,indai an sha a yanda aka shawani cutarwa a tare da ita.dacin dake gareta ba irin na madaci ko bedi bane.

Shuwaka na wanke hanta daga kwayoyin cuta

.Hanta ita ce abu mafi nauyi a cikin jikin dan adam  inda hantar babban mutum (adulta) ke da nauyin kilogram 1 zuwa 3 waton (1 to 3kg).zuqar suga da kwankwadar giya da shan magungunna barkatai na illata hanta(liver) wanda kusan duk abinda ya shafi hantar mutum to a hakika jiki zai fuskanci barazanar kamuwa da curuta.

2.koda (kidney) wata muhimmiyar halittace dake aikin fitarda duk waste materials daga cikin jiki kamar fitsari wanda shiwaka na taimakon kodar sosai dan karfafa aikinta.

3.Shiwaka  na maganin ciwon ciki musamman ga jarirai,idan aja ga jariri yana ta mulle mulle yana tsuwa to sai uwar ta nemi shuwaka ta sa6e ta zuba ruwan pure water sai ta tace da kyau ta sha lita daya bayan awa daya sai ta shayarda jinjirin nono a hakika za a ga waraka da yardar Allah.

4.Diabeties-Ina masu fama da ciwon suga shekara da shekarru to ga magani sahihi kuma mujarribun sai dai akoi bukatar bayani anan wajen sosai ta yanda za ayi amfani da shuwaka da kuna yanda za a sarrafata.

5.Idan kana fama da yawan tinane tinane to sai a tace shiwaka a sanya dan garin dabino kadan haka sai a  zuba zuma a sha cup daya a kullum.kwakwalwa zata washe.

6.Kasala marar misaltuwa  -A nemi  ganyen shiwaka a sa6e a sha liter daya da safe haka za a maimaita da yamma.Ayi haka na tsawon wata daya.

7.Gudawa : Idan anci wani abinci wanda ya lalata ciki to a sha shiwaka.

8.Arthrities : shi ma a sha shiwaka a kullum ayi suraci da ruwanta.za ayi mamaki

9.Rashin cin abinci a koshi shima sai a sha shiwaka

10.Gudawa ga yaranda ke shan nono a sabili da rikicewar nonon sai uwar ta tace shiwaka ta sha a sanda zata konta,haka idan gari ya waye zata sha.

11.Wankin dattin ciki

12.Maganin tsutsar ciki 

13.Bayan gari mai tauri 

14.Stroke

15.Rashin yin bacci(Insomnia)

16.Cutukan da ake dauka ta saduwa(sexually transmitted Diseases )

17.Kumburin ciki da zafin ciki

18.Basir mai kumbura dubura.

19.Zafin ciki (internal heat) ko kaga kana bayan gari amma hayaqi na tashi a ciki 

20.karin ruwan nono ga mata masu shayarwa anan sai a rinka 

yin kununta ana sha.

21.Tana tsaftace nonon da ya gur6ace 

22.Pneumonia da tarin sanyi 

23.cutukkan fata sai a sa6eta a shafawa wajen dake da matsalar.

24.Indigestion 

25.Malaria sai a rinka sha ana suraci da ruwanta ko wanka dasu amma da duminsu.

26.Weight loss- sassauta nauyin jiki sai a fake shan shiwaka bayan anci abinci sannan aje a motsa jiki da kyau.a yi haka na tsawon wata daya.za a ga canji

27.ANTIBIOTIC ce ina nufin tana kashin kwayoyin cuta na bacteria.

28.Idan kana neman ka tsaftace cikinka daga yawan tugugi da tsuwa to sai ka gyara shiwaka ka sha.

29.Mata masu fama da matsalar rashin haihuwa to a fake amfani da shiwaka.

Manazarta